laion/Wikipedia-Exotic huggingface dataset:
ყველა რელიგიის ტაძარი

ყველა რელიგიის ტაძარი (რუს. Храм всех религий) ან სამყაროს ტაძარი (რუს. Вселенский храм) — არქიტექტურული კომპლექსი ყაზანის მიკრორაიონ სტაროე არაკჩინოში, რუსეთი; გაერთიანებულია მართლმადიდებლური ეკლესია, მინარეთი, სინაგოგა და სხვა რელიგიურ არქიტექტურათა ცნობადი ფორმები. შენება დაიწყო 1992 წელს ადგილობრივ ხელოვან ილდარ ხანოვის მიერ. შენობა არა მოქმედი ტაძარი, არამედ „კულტურისა და რწმენის ტაძარია“, როგორც მას ხანოვი აღწერს. ის ქალაქ ყაზანის ცნობილ ღირშესანიშნაობად იქცა, რომელიც ამაყობს თავისი, განსხვავებულ კულტურათა, მშვიდობიანი კომბინაციით. ხანოვის თქმით, მსოფლიოს 16 რელიგიის აღსანიშნად, შენობას 16 გუმბათი ექნება. ↑ ყველა რელიგიის ტაძარი. ინტერვიუ ილდარ ხანოვთან. ვიკისაწყობში არის გვერდი თემაზე: ყველა რელიგიის ტაძარი თერთმეტი წელი, თათარი მკურნალი ილდარ ხანოვი აშენებს მის „ყველა რელიგიის ტაძარს“ დაარქივებული 2011-07-19 საიტზე Wayback Machine. ყველა რელიგიის ტაძარი ყაზანში, ქალაქის ტურისტული პორტალი დაარქივებული 2010-05-01 საიტზე Wayback Machine.
ბუდა შაკიამუნის ოქროს სადგომი

ბუდა შაკიამუნის ოქროს სადგომი (ყალმ.: Бурхн Багшин алтн сүм) — ბუდისტური ტაძარი ყალმუხეთის რესპუბლიკის დედაქალაქ ელისტაში, რუსეთის ფედერაცია. უდიდესი ბუდისტური ტაძარია ევროპაში. აიგო 2005 წლის 27 დეკემბერს. 2004 წლის ნოემბერში XIV დალაი ლამამ ელისტის დატოვების წინ დალოცა მომავალი ტაძრის ადგილი და მისი სახელი დაარქვა 2006 წლის 11 მარტს. გახსნის ცერემონიას 5 000-მდე ადამიანი დაესწრო მოსკოვის, ვოლგოგრადისა და სარატოვის ტიბეტური ბუდიზმის საზოგადოებების წარმომადგენლების ჩათვლით. ცერემონიაზე ყალმუხეთის რესპუბლიკის პრეზიდენტმა კირსან ილიუმჟინოვმა ტაძარი მიუძღვნა ყალმუხებს, რომლებიც 1943 წელს შეეწირნენ ციმბირში ძალით გადასახლებას. Бурхн Багшин алтн сүм
აბაკელია

საკუთარი სახელი აბაკელია შეიძლება აღნიშნავდეს ერთ-ერთს ჩამოთვლილთაგან: ვაჟა აბაკელია — იურისტი თამარ აბაკელია — მოქანდაკე იგა აბაკელია — მუსიკოსი, მხატვარი იოსებ აბაკელია — ფთიზიატრი მიხეილ აბაკელია — გეოლოგი, ინჟინერი ნინო აბაკელია — ეთნოლოგი
მოჰაჩის ბრძოლა

ტერმინი მოჰაჩის ბრძოლა შეიძლება აღნიშნავდეს: მოჰაჩის ბრძოლა (1526) — ოსმალთა ჯარების გამარჯვება უნგრეთის არმიაზე მოჰაჩის ბრძოლა (1687) — ოსმალთა ჯარების დამარცხება ავსტრიის ჯარებთან დიდი თურქული ომის დროს
კონტრალტო

კონტრალტო (იტალ. contralto) — ქალის ყველაზე დაბალი ხმა, გამოირჩევა სიღრმით. საოპერო კონტრალტოები დიდ იშვიათობას წარმოადგენენ, ამიტომაც კლასიკურ რეპერტუარში მცირე რაოდენობის როლები მოიპოვება მათთვის. შეგიძლიათ იხილოთ მედიაფაილები თემაზე „კონტრალტო“ ვიკისაწყობში.
სიბელიუსის აკადემია

სიბელიუსის აკადემია ერთადერთი კონსერვატორიაა ფინეთში, რომელიც 1882 წელს დაარსდა ჰელსინკის მუსიკის უნივერსიტეტის სახელით, შემდეგ გადაკეთდა აკადემიად და დიდი ფინელი კომპოზიტორის, იან სიბელიუსის სახელი მიენიჭა, რომელიც ამავე უნივერსიტეტში სწავლობდა. აკადემია ერთ-ერთი ყველაზე დიდი და პრესტიჟულია მთელი ევროპის მასშტაბით. აკადემიის პირველი საფეხურია მაგისტრატურა და დიპლომს გასცემს შემდეგ სპეციალობებში: საეკლესიო მუსიკა კომპოზიცია და მუსიკის თეორია ხალხური მუსიკა ჯაზი ორკესტრისა და გუნდის დირიჟორობა მუსიკის მასწავლებლის სასწავლო პროგრამა მუსიკალური ტექნოლოგია საშემსრულებლო ხელოვნება ვოკალური მუსიკა იან სიბელიუსი - კომპოზიტორი ტარია ტურუნენი - მომღერალი, კომპოზიტორი, პიანისტი და სიმღერების ავტორი.
პაკო დე ლუსია

პაკო დე ლუსია (ესპ. Paco de Lucía, ნამდვ. სახელი — ფრანსისკო გუსტავო სანჩეს გომესი (ესპ. Francisco Gustavo Sánchez Gomes); დ. 21 დეკემბერი, 1947 — გ. 25 თებერვალი, 2014) — ესპანელი კომპოზიტორი და ვირტუოზი გიტარისტი. აღიარებულია მსოფლიოს საუკეთესო გიტარისტად ფლამენკოს სტილში. მისი შემოქმედება რამდენიმე ჟანრს მოიცავს, როგორიც არის ჯაზი, ევროპული კლასიკური მუსიკა და მსოფლიო მუსიკა. ბერკლის მუსიკალურმა კოლეჯმა მას საპატიო დოქტორის წოდება მიანიჭა. შეგიძლიათ იხილოთ მედიაფაილები თემაზე „პაკო დე ლუსია“ ვიკისაწყობში. ოფიციალური საიტი პაკო დე ლუსია კინოფილმების ინტერნეტ-მონაცემთა ბაზაში ↑ http://www.eluniversal.com.mx/espectaculos/2014/pgje-confirma-muerte-de-paco-de-lucia-en-playa-del-carmen-990696.html ↑ Deutsche Nationalbibliothek Record #119466929 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Bush, Allen (8 May 2010). „2010 Honorary Doctor Recipients Represent R&B, Flamenco, Jazz, and World Music“. Berklee News. ციტირების თარიღი: 24 May 2010.
რობერტ უოდლოუ

რობერტ პერშინგ უოდლოუ (ინგლ. Robert Pershing Wadlow; დ. 22 თებერვალი, 1918, ოლტონი, ილინოისი — გ. 15 ივლისი, 1940, მანისტი, მიჩიგანი) — გინესის მსოფლიო რეკორდების წიგნის მიხედვით, მსოფლიო ისტორიაში ყველაზე მაღალი ადამიანი, რომლის შესახებ ცნობები ეჭვგარეშეა და რომლის სიმაღლე 272 სმ-ს უდრიდა. რობერტ უოდლოუ მძიმედ იყო დაავადებული ჰიპოფიზით, რამაც გამოიწვია და დააჩქარა მისი სიმაღლეში ზრდა. იგი მთელი სიცოცხლის მანძილზე იზრდებოდა. როდესაც იგი გარდაიცვალა მისი სიმაღლე 272 სმ-ით იყო შეფასებული, ხოლო წონა 199 კგ-ით. ამრიგად, უოდლოუ სიმაღლეში 26 სმ სჭარბობს დღეისათვის ყველაზე მაღალი ადამიანის — სულთან კოსენის (246 სმ) სიმაღლეს. უოდლოუს მშობლები ნორმალური სიმაღლისა იყვნენ; მაგ.: მამამისი, ჰაროლდ უოდლოუ სიმაღლეში 182 სმ აღწევდა და 77 კგ იწონიდა. 4 წლამდე რობერტი ნორმალური ტემპით იზრდებოდა, თუმცა ამის შემდეგ რადიკალურად შეიცვალა უოდლოუს კონსტრუქცია; იგი არნახული ტემპებით იზრდებოდა სიმაღლეში. ყველასათვის წარმოუდგენელი იყო როდესაც ბიჭუნა 8 წლის ასაკში სიმაღლეში 188 სმ აღწევდა. 9 წლისა კი იმდენად განვითარდა, რომ საკუთარ მამას ხელით ატარებდა. 10 წლისას მისი სიმაღლე 198 სმ უდრიდა, ხოლო წონა 100 კგ-ს. სრულწლოვნების პერიოდში (18 წლის ასაკში) რობერტ უოდლოუმ სიმაღლეში 254 სმ-ს მიაღწია და იწონიდა 177 კგ-ს. ამ პერიოდში უოდლოუ მთელს ამერიკაში გახდა ცნობილი და მას სრულიად უფასოდ უკერავდნენ ფეხსაცმელს (ამ მომენტისათვის მისი ფეხის ზომა 49-ით განისაზღვრებოდა). მიუხედავად ყველაფრისა, იგი ჩვეულებრივ ცხოვრებას მისდევდა. სკოლა 18 წლის ასაკში დაამთავრა და უნივერსიტეტში ჩააბარა. იმავე წელს, ცირკთან ერთად მთელი აშშ მოიარა, ხოლო 1938 წლიდან მუდმივად მონაწილეობდა სხვადასხვა წარმოდგენებში, ხშირად პუბლიკაში ჩნდებოდა და ყველგან დიდ ყურადღებას იპყრობდა. ამიერიდან მას „კეთილი გიგანტი“ უწოდეს. როდესაც მას 21 წელი შეუსრულდა მისი სიმაღლე 2.63 სმ-ით განისაზღვრებოდა, ხოლო წონა 223 კგ-ს უდრიდა. მცირე ასაკში მისი ჯანმრთელობა მძიმედ შეირყა. არნახული ტემპებით სიმაღლეში ზრდამ გამოიწვია ფეხების მგრძნობიარობის დაქვეითება. 1940 წლის 27 ივნისს რობერტ უოდლოუ უკანასკნელად გაზომეს სიმაღლეში და მისმა სიმაღლემ შეადგინა 272 სმ. ყველაფერი გაუარესდა მას შემდეგ, რაც უოდლოუს სეფსისი დაეწყო. ექიმები დიდი ძალისხმევით ცდილობდნენ მისი სიცოცხლის გადარჩენას, თუმცა უშედეგოდ. რობერტ უოდლოუ, როგორც მსოფლიოს ყველაზე მაღალი ადამიანი 1940 წლის 15 ივლისს ძილში გარდაიცვალა. უოდლოუს გასვენებაში 40 ათასი კაცი იმყოფებოდა. მისი სასახლე ნეხევარ ტონას იწონიდა და მას 12 კაცი მიაცილებდა. ვიკისაწყობში არის გვერდი თემაზე: რობერტ უოდლოუ რობერტ უოდლოუ (ინგლისური) უოდლოუს გენეალოგია (ინგლისური) რობერტ უოდლოუ (ინგლისური) რობერტ უოდლოუ (ინგლისური) ↑ Tallest Man. Guinness World Records (March 19, 2010). დაარქივებულია ორიგინალიდან — 2010-03-19. ციტირების თარიღი: 2010-03-19. at Wayback machine ↑ World's Tallest Man. http://www.worldslargestthings.com.+ციტირების თარიღი: March 7 2012. ↑ Robert Wadlow, World's Tallest Man, Alton Illinois. Roadside America. ციტირების თარიღი: March 7 2012.
ააცი

ააცი (აფხ. Аацы; ყოფ. ბაკლანოვკა, ძვ. აღაცო) — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში. თემის ცენტრი (სოფლები: ალრა, ალძიხი, ბინთხა, კუტიძრა). მდებარეობს მდინარე ააფსთის მარცხენა ნაპირზე. ზღვის დონიდან 40 მეტრ სიმაღლეზე. შავი ზღვიდან დაშორებულია 6 კილომეტრით, გუდაუთიდან 13 კილომეტრით. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ისტორიული სოფელი აღაცო აღნიშნულია XVII საუკუნის II ნახევრის „ჯიჰან-ნუმას“ თურქულ რუკაზე სახელწოდებით „აღჩა“. 1737 წლის დასავლეთ საქართველოს რუკაზე გვხვდება მდინარე სახელწოდებით „აღაცო“, რომელსაც ვახუშტი ბატონიშვილი „აღაცოს წყლის“ სახელით მოიხსენიებს. მდინარის სახელწოდება მომდინარეობს სოფლის სახელისაგან. როდესაც აქ აფხაზები დამკვიდრდნენ, მას ააცი უწოდეს. ეს სახელწოდება XIX საუკუნის 30-იანი წლებიდან არის დამოწმებული. იხსენიება 1867 წლის აფხაზ მუჰაჯირთა სიაში. XIX საუკუნის 30-იან წლებში ააცის ქვემო ნაწილში დამკვიდრდა რუსული გარნიზონი. მაშინ ეწოდა ამ ტერიტორიასაც და მდინარესაც ბაკლანკა, როგორც ჩანს, რუსი ოფიცრის, შემდეგში გენერლის ბაკლანოვის პატივსაცემად. ბაკლანკას იხსენიებს ფ. დიუბუა დე მონპერე. 1878 წელს ბაკლანკა/ბაკლანოვკა დამოუკიდებელი რუსული სოფელი გახდა, რომელიც XX საუკუნის 50-იან წლებში ააცს შეერწყა და სოფლის სახელი ბაკლანოვკა გახდა, ხოლო თემის — ააცი. 1923 წელს ააცის თემი 5 სოფლით გუდაუთის მაზრაში შედიოდა. 1925 წელს ააცის და ბაკლანოვკის სასოფლო საბჭოები ცალ-ცალკე შედიოდა გუდაუთის მაზრაში. 1951 წელს ბაკლანოვკის სასოფლო საბჭო გაუქმდა, ხოლო სოფ. ბაკლანოვკა ააცის სასოფლო საბჭოს შეუერთდა. 1952 წელს სოფელ ბაკლანოვკას დაუბრუნდა სახელი ააცი. 1962 წელს სოფელში აღმოაჩინეს ვერძის თავის გამოსახულებიანი ბრინჯაოს სამკუთხა აბზინდა,რომელსაც ბრინჯაოს ხანით ათარიღებენ. სოფელში მდებარეობს XIX-XX საუკუნეების ააცის ეკლესია. ცხადაია პ., ხორავა ბ., „აფხაზეთის გეოგრაფიული სახელწოდებანი“, გვ. 52-53, თბ., 2016. თ. ბერაძე, ენციკლოპედია „საქართველო“, ტ. 1, თბ., 1997. — გვ. 9. ქართული საბჭოთა ენციკლოპედია, ტ. 1, თბ., 1975. — გვ. 10. ↑ საფოსტო ინდექსის მოძებნა ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 13. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 13. ↑ В. Е. Кәарҷиа, «Аԥсны атопонимика», Аҟәа 2002, ад. 568 ↑ მოსახლეობის სრულიად საკავშირო აღწერა 1989. აფხაზეთის ასსრ ↑ აფხაზეთის არქიტექტორულ-ისტორიული ნაგებობების ონლაინ რუკა
აბახუამწა

აბახუამწა, აბახვამწა (აფხ. Абаахәҵа) — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (აბღარხუქის თემი), მდინარე ააფსთის მარცხენა ნაპირზე. ზღვის დონიდან 80 მ, შავი ზღვიდან 7 კმ, გუდაუთიდან 13 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 1, თბ., 1997. — გვ. 26. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 13. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 13. ↑ მოსახლეობის სრულიად საკავშირო აღწერა 1989. აფხაზეთის ასსრ
აბგავერა

აბგავერა, აბგავიარა (აფხ. Абгавера) — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (ყულანურხვის თემი), ზღვის დონიდან 70 მ, შავი ზღვიდან 5 კმ, გუდაუთიდან 7 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 1, თბ., 1997. — გვ. 26. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 13. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 13. ↑ მოსახლეობის სრულიად საკავშირო აღწერა 1989. აფხაზეთის ასსრ
აბგარა

აბგარა — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (დურიფშის თემი), მდინარე ხიფსთის მარცხენა ნაპირზე. ზღვის დონიდან 200 მ, შავი ზღვიდან 12 კმ, გუდაუთიდან 15 კმ. შეიქმნა 1948 წელს სოფლების ქვემო აბგარას და ზემო აბგარას გაერთიანებით. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 1, თბ., 1997. — გვ. 26. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 13. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 13. ↑ საქართველოს სსრ უმაღლესი საბჭოს უწყებები, №1-2 (14-15), გვ. 33, თბ., 1948 წ. ISSN 0203-2023 ↑ მოსახლეობის სრულიად საკავშირო აღწერა 1989. აფხაზეთის ასსრ
აბღარხუქი

აბღარხუქი (1948 წლის 3 სექტემბრამდე — ლადარი-არჰაბლა) — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში, მდინარე ააფსთის მარჯვენა ნაპირზე. თემის ცენტრი (სოფლები:აბახუამწა, ბაზიქითა, ბაღიქითა, თასრაყვა, ცოუხვა). ზღვის დონიდან 150 მ, შავი ზღვიდან 3 კმ, გუდაუთიდან 10 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 1, თბ., 1997. — გვ. 40. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 13. ↑ საქართველოს სსრ უმაღლესი საბჭოს პრეზიდიუმის საინფორმაციო-სტატისტიკური განყოფილება, „საქართველოს სსრ ადმინისტრაციულ ტერიტორიული დაყოფა 1949 წლის 1 სექტემბრისათვის“, თბ., 1949 ↑ მოსახლეობის სრულიად საკავშირო აღწერა 1989. აფხაზეთის ასსრ
აგარაკი (გუდაუთის მუნიციპალიტეტი)

აგარაკი (1948 წლის 3 სექტემბერამდე — კავაქლუქი) — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში, თემის ცენტრი (სოფლები:რიაფში, წანიგვართა). ზღვის დონიდან 150 მ, შავი ზღვიდან 3,5 კმ, გუდაუთიდან 34 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 1, თბ., 1997. — გვ. 41. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 14. ↑ საქართველოს სსრ უმაღლესი საბჭოს პრეზიდიუმის საინფორმაციო-სტატისტიკური განყოფილება, „საქართველოს სსრ ადმინისტრაციულ ტერიტორიული დაყოფა 1949 წლის 1 სექტემბრისათვის“, თბ., 1949 ↑ მოსახლეობის სრულიად საკავშირო აღწერა 1989. აფხაზეთის ასსრ
ინგლისისა და უელსის მწვანეთა პარტია

ინგლისისა და უელსის მწვანეთა პარტია (უელს. Plaid Werdd Cymru a Lloegr) არის პოლიტიკული პარტია ინგლისსა და უელსში, რომელიც მიჰყვება მწვანე პოლიტიკის ტრადიციებს და ინარჩუნებს სოციალური პროგრესივიზმის ხაზს. ეს არის ყველაზე დიდი მწავენთა პარტია გაერთიანებულ სამეფოში, მოიცავს რეგიონულ დანაყოფებსაც, რომელთა შორისაც ნახევრად–ავტონომიური უელსის მწვანეთა პარტიაც შედის. ამჟამად, პარტიას თემთა პალატაში ერთი წევრი ჰყავს, კაროლინ ლუკასი, რომელიც ბრაიტონ პავილიონის ამომრჩევლების წარმომადგენელი და პარტიის ლიდერია. მათ ევროპის პარლამენტში ჰყავთ ორი წევრი და ორი წევრი ლონდონის ასამბლეაში, ასევე 129 საბჭოს წევრი ინგლისისა და უელსის სხვადასხვა ადგილობრივ საბჭოში. ინგლისისა და უელსის მწვანეთა პარტია უელსის მწვანეთა პარტია მწვანეთა პარტიები გაერთიანებულ სამეფოში დაარქივებული 2011-01-31 საიტზე Wayback Machine.
ვიდეობარათი

ვიდეობარათი ეკრანზე გამოსატან ინფორმაციას გარდაქმნის ვიდეოსიგნალად. ვიდეობარათი თავსდება სისტემურ ბლოკში დედაპლატაზე, PCIe სლოტში. რაში მდგომარეობს გარდაქმნის არსი? ცნობილია, რომ მონიტორზე გამოსახულება წარმოადგენს წერტილების ერთობლიობას. წერტილების ფორმირება ელექტრული სხივით იქმნება ჰორიზონტალური და ვერტიკალური გაშლის წყალობით. სხივის ტრაექტორია რამდენიმე ასეულ ჰორიზონტალურ ხაზს ქმნის. ელექტრონული სხივის ინტენსივობის მართვით მიიღწევა წერტილის სიკაშკაშე. ამრიგად, ეკრანზე გამოსახულების მისაღებად საჭიროა შესაბამისი წესით განხორციელდეს ელექტრონული სხივის მოდელირება. ამ ოპერაციების შესასრულებლად საჭიროა ოპერატიული დამახსოვრების მოწყობილობაში დასამახსოვრებელ სიმბოლოთა შესაბამისი კოდების გარდაქმნა ვიდეოსიგნალებად. აღსანიშნავია, რომ მონიტორის ეკრანზე გამოსახულების აღდგენა უნდა განხორციელდეს წამში 25-30 კადრის სიჩქარით. ეს პროცესი უწყვეტად მიმდინარეობს. ეკრანზე გამოსატანი ინფორმაცია ინახება სპეციალურ მეხსიერებაში — GDDR ტიპის ვიდეომეხსიერებაში. ვიდეობარათის ხარისხი, Pixel Fillrate ( Pixel/s ) და Texture Fillrate ( Texel/s ) ამ პარამეტრებით განისაზღვრება. მარტივად შეიძლება მივხვდეთ რას ნიშნავს ეს პარამეტრები იმიტომ, რომ თვითონ განზომილება გეუბნება სიტყვასიტყვით ანუ რამდენი პიქსელის და ტექსტურის ( 2D გამოსახულების ) დახატვა შეუძლია წამში,რაც მეტი შეუძლია, ე.ი. ვიდეო კარტა უფრო მძლავრი და სწრაფია. ( აი რის მიხედვით უნდა შეირჩეს ვიდეობარათი ) ასევე მნიშვნელოვანი პარამეტრებია Bus width ( bit -ბში ) ვიდეოადაპტერის ოპერატიულსა ( VRAM ) და ( GPU ) პროცესორს შორის ინტერფეისის ზომა, Bandwidth ( GB/s -ში )ვიდეობარათის ოპერატიულსა და პროცესორს შორის ინფორმაციის რაოდენობა წამში, Bandwidth ეს პარამეტრი კი დამოკიდებულია, Memory clock -ზე ( ვიდეოს ოპერატიულის სიხშირეზე ) და ბოლოს ყველაზე ნაკლებად მნიშვნელოვანი ( და არა უმნიშვნელო ) არის ვიდეომეხსიერების ზომა. აქვს ვიდეო მესხსიერებას. ამჟამად ვიდეომეხსიერების რამდენიმე სტანდარტია: ( სიხშირის მიხედვით ) DDR, DDR2, GDDR3, GDDR4, GDDR5 და უახლესი GDDR6. რაც უფრო ახალი სისტემის მეხსიერება აქვს ვიდეობარათს, მით უფრო მეტი აქვს სიხშირე ( Memory clock ). ზომის მიხედვით:32, 64, 128, 256, 384, 512, 768, 896, 1024, 1536, 1768, 2048, 4096 მბ. ვიკისაწყობში არის გვერდი თემაზე: ვიდეობარათი ვიდეობარათების შედარება და ტესტები ვიდეობარათების მუშაობის პრინციპი[მკვდარი ბმული] ვიდეო ბარათები
ონი (დემონები)

ონი — გიგანტური რქიანი დემონები, რომლებიც იაპონიაში ჩინეთიდან ბუდიზმის შესვლასთნ ერთად შევიდნენ და ბუდისტი ღვთისმსახურები მათ განსადევნად ყოველწლ იურ რიტუალებს ატარებდნენ. ონი შიძლებოდა სხვადასხვა ფერისა ყოფილიყო და ხელებზე და ფეხებზე სამ-სამი თითი, ზოგ შემთხვევაში კი სამი თვალი ჰქონდა. ჩვეულებრივ ისინი სასტიკები და გარყვნილები იყვნენ და ზეციდან ეტლებით ჩემოდიოდნენ, რათა მომაკვდავი ადამიანების სულები მოეპარათ. ერთ ლეგენდაში მოთხრობილია, როგორ გაათავისუფლა ცეროდენა გმირმა მომოტარომ ონის მიერ მოტაცებული ახალგაზრდა გოგონები. ჯიგოკუს ონებს ცოდვილები ემმა-ოსთან მიჰყავთ და როგორც ამბობენ, სნეულებაც და სიკვდილიც მათი შექმნილია. მითოლოგია, მითები და ლეგენდები, „საქართველოს მაცნე“, 2003.
Disney Channel

Disney Channel (ქართ. დისნეის არხი) — ამერიკული საკაბელო სატელევიზიო ქსელი.დაარსებულია 1983 წლის 1 აპრილს შეერთებულ შტატებში.ამჟამად ტელეკომპანია ტრანსლირებს 30 ენაზე მსოფლიოს 160 ქვეყანაში.მისი შტაბი მდებარეობს შტატ კალიფორნიის ქალაქ ბარბენკში. ოფიციალური საიტი Disney Channel International დაარქივებული 2001-09-28 საიტზე Wayback Machine. ABC Cable Networks Group page დაარქივებული 2010-03-27 საიტზე Wayback Machine.
აალება

აალება — საწვავი ნივთიერების ანთება სითბოს წყაროს (ალის, ელექტრული ნაპერწკლის, გახურებული სხეულის) შეხებით. აალებას გარეგანი სითბოს წყაროს გარეშე თვითაალება ჰქვია. აალების უნარი აქვს საწვავი აირების ნარევებს: მეთანსა და ჰაერის ან ჟანგბადის, ბენზინის ორთქლის და ჰაერის, წყალბადის და ჟანგბადის, წყალბადის და ქლორის და სხვა ნარევებს. სითხეების აალებას წინ უსწრებს სითხის აორთქლება და ორთქლის ჰაერთან შერევა. იწვის არა სითხე (სპირტი, ბენზინი), არამედ მისი ორთქლი. ტემპერატურას, რომელზედაც გახურებულ ზედაპირთან კონტქტში მყოფი ნივთიერება ალდება, აალების ტემპერატურა ეწოდება. ქართული საბჭოთა ენციკლოპედია, ტ. 1, თბ., 1975. — გვ. 9.
აპოკრიფი

აპოკრიფი (ძვ. ბერძ. ἀπόκρῠφος — დაფარული, საიდუმლო) — გვიანიუდაური და ადრექრისტიანული ლიტერატურული არაკანონიკური თხზულებები. თავდაპირველად ეს ტერმინი იხმარებოდა გნოსტიკური ხასიათის თხზულებების მიმართ, რადგან გნოსტიკოსები ცდილობდნენ თავიანთი სწავლება საიდუმლოდ შეენახათ, მოგვიანებით ტერმინი დაუკავშირდა ასევე ადრექრისტიანულ ტექსტებს (სხვადასხვა არაკანონიკურ სახარებებს, ეპისტოლეებს, გამოცხადებებს), რომლებიც ქრისტიანული ეკლესიის მიერ არ იქნა ცნობილი ღვთივშთაგონებულად და არ შევიდნენ ბიბლიურ კანონში. აპოკრიფები იყოფა ძველი აღთქმის და ახალი აღთქმის აპოკრიფებად. The Apocrypha (pref. 1895) Apocrypha sinaitica (1896) Apocrypha arabica (1901) Deuterocanonical Books of the Bible: Apocrypha The apocrypha and pseudepigrapha of the old Testament in English (1913) Statement of the Bible Society concerning the Apocrypha Old Testament Apocrypha Apocrypha Syriaca: The Protevangelium Jacobi and Transitus Mariae Apocrypha arabica (1901)
საშოს მონოლოგები

„საშოს მონოლოგები“ (ინგლ. The Vagina Monologues) — ივ ენსლერის მიერ დაწერილი ეპიზოდური პიესა, რომელიც იდგმებოდა ოფ-ბროდვეის უესტსაიდ თეატრში (ინგლ. Westside Theater) 1996 წელს. პიესა ცოტა ხნით ასევე იდგმებოდა ჰია-არტ ცენტრში (ინგლ. HERE Arts Center). საშოს მონოლოგები მოიცავს სხვადასხვა რაოდენობის მონოლოგებს, რომლებსაც კითხულობენ ქალები. თავდაპირველად თავად ივ ენსლერი კითხულობდა ყველა მონოლოგს. თითოეული მონოლოგი როგორღაც დაკავშირებულია საშოსთან, შეიძლება ეს იყოს სექსის, სიყვარულის, გაუპატიურების, მენსტრუაციის, მასტურბაციის, ორგაზმის თუ მშობიარობის თემები. შეგიძლიათ იხილოთ მედიაფაილები თემაზე „საშოს მონოლოგები“ ვიკისაწყობში. ოფიციალური საიტი „საშოს მონოლოგები“ — Random House „საშოს მონოლოგები“ — კინოფილმების ინტერნეტ-მონაცემთა ბაზა (ინგლისური) „საშოს მონოლოგები“ — Internet Off-Broadway Database ↑ Vagina Monologues Extended at HERE (10 დეკემბერი, 1996). ციტირების თარიღი: 2 მაისი, 2019 ↑ THE VAGINA MONOLOGUES en-US. ციტირების თარიღი: 2017-06-12
ბორის ბედია

ბორის ბედია (22 ნოემბერი, 1983 (1983-11-22) (40 წლის), თბილისი, საქართველოს სსრ) — ქართველი მომღერალი, კომპოზიტორი. დაამთავრა ზაქარია ფალიაშვილის სახელობის მუსიკალური სკოლა. 2008 წელს გახდა „ჯეოსტარის“ ფინალისტი. 2010 წელს მიიღო საერთაშორისო ვოკალური კონკურსის „ბალადა ო სალდატე“ (რუს. «Баллада о Солдате») საუკეთესო ვოკალის დიპლომი. იმავე წელს გახდა საერთაშორისო მუსიკალური კონკურსის „ხრუსტალნი აისტი“-ს (რუს. «Хрустальный аист») პირველი ადგილის მფლობელი. ევროვიზია საქართველო: ბორის ბედია[მკვდარი ბმული] ↑ Победители фестиваля "Хрустальный Аист - 2010" დაარქივებული 2010-12-06 საიტზე Wayback Machine. (რუსული)
ალეჩის მყინვარი

ალეჩის მყინვარი (გერმ. Aletschgletscher) — ხეობის ტიპის მყინვარი შვეიცარიაში, ალპებში. იგი ეშვება ბერნის ალპების აღმოსავლეთი მასივის სამხრეთ კალთებზე, სადაც მდებარეობს მისი მკვებავი ვრცელი ფირნის ველი. ალეჩის მყინვარი ალპების უდიდესი მყინვარია, რომლის ფართობი შეადგენს 86,8 კმ²-ს (ფირნთან ერთად მყინვარის ფართობი იზრდება 117,6 კმ²-მდე), ხოლო სიგრძე უდრის 24,7 კმ-ს. ეშვება 1450 მ სიმაღლეზე. მყინვარს გამომუშავებული აქვს კანიონი, რომელიც რაღაცით ხელოვნურად გაკაფულ გზას მოგვაგონებს. 2001 წლის დეკემბერიდან ალეჩის მყინვარი შესულია იუნესკოს მსოფილო მემკვიდრეობის სიაში (იუნგფრაუ-ალეჩის დაცული ტერიტორია). შვეიცარიის მყინვარების სია ქართული საბჭოთა ენციკლოპედია, ტ. 1, თბ., 1975. — გვ. 304. Войтковский К.Ф. Основы гляциологии, Наука, М., 1999.
გორნერი

გორნერი (გერმ. Gornergletscher) — ხეობის ტიპის მყინვარი შვეიცარიაში. სიდიდით მეორეა ალპებში. სიგრძე 14,1 კმ, სიგანე 1,5 კმ-მდე, ფართობი — 68,9 კმ². ფირნის ხაზი გადის 3240 მ-ზე. ალპებში მდებარე მყინვარებს შორის გორნერი სიდიდით მეორე ადგილზეა. ეშვება მონტე-როზას მასივის ჩრდილოეთ კალთიდან მატერფისპის ხეობაში (რონის აუზი). აქვს მრავალრიცხოვანი შენაკადები. კურორტ ცერმატთან ახლოს მყინვარი უერთდება მატერტალს. მყინვარიდან გამოედინება ამავე სახელწოდების მდინარე. ულამაზესი ლანდშაფტებისა და ჰავის გამო აქ ფართოდ არის განვითარებული ტურიზმი. შვეიცარიის მყინვარების სია ქართული საბჭოთა ენციკლოპედია, ტ. 3, თბ., 1978. — გვ. 233. Долгушин Л.Д., Осипова Г.Б. Ледники. — М.: Мысль, 1989; Войтковский К.Ф. Основы гляциологии, Наука, М., 1999.
მერ-დე-გლასი

მერ-დე-გლასი (ფრანგ. Mer de Glace) — ხეობის ტიპის მყინვარი საფრანგეთში. მდებარეობს ალპებში, მონბლანის მასივის ჩრდილოეთ კალთაზე, ზღვის დონიდან 1150–4200 მ სიმაღლეზე. სიგრძე 7 კმ, ფართობი 40 კმ². ფირნის ხაზი გადის 2920 მ-ზე. წარმოიქმნება ყინულის ოთხი ნაკადის შეერთებით. მკაფიოდ გამოიხატება გვერდითი და შუა მორენა. ეშვება 1430 მ სიმაღლემდე შამონის ხეობაში, სადაც განლაგებულია კლიმატური კურორტი და ალპინიზმის ცენტრი შამონი. მყინვარის დეგრადაცია უკანასკნელ წლებშიც შეინიშნება. მყინვარი XIX საუკუნიდან მოყოლებული გლაციოლოგიური დაკვირვებების ობიექტია, აქ პირველად გაზომეს ყინულის მოძრაობის სიჩქარე, გამოკვლეულია ნაპრალების წარმოქმნის მექანიზმი. ტურიზმის პოპულარული ობიექტია. ქართულად მერ-დე-გლასი ითარგმნება როგორც „ყინულის ზღვა“. ↑ Войтковский К.Ф. Основы гляциологии. М.: Наука, 1999. — 256 с. ↑ Mer de Glace | Encyclopedia Britannica ↑ Мер-де-Глас | Большая российская энциклопедия. დაარქივებულია ორიგინალიდან — 2021-07-21. ციტირების თარიღი: 2020-06-06.
ადეიგვარა

ადეიგვარა (აფხ. Адеигəара [ადეიგჿარა]) — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (ყულანურხვის თემი), მდინარე დახვარის (დოხვართის) მარჯვენა ნაპირზე. ზღვის დონიდან 130 მ, შავი ზღვიდან 9 კმ, გუდაუთიდან 10 კმ. 1935 წლიდან შედის ყულანურხვის თემში. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 1, თბ., 1997. — გვ. 51. პ. ცხადაია, ბ. ხორავა, „აფხაზეთის გეოგრაფიული სახელწოდებანი“, თბ., 2016, გვ., 67 ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 14. ↑ მოსახლეობის სრულიად საკავშირო აღწერა 1989. აფხაზეთის ასსრ